open-index/open-wikipedia-markdown huggingface dataset:
பிரான்சுவா ஆலந்து

**பிரான்சுவா கெரார்டு ஜியார்ஜ் நிக்கொலா ஆலந்து ** (*François Gérard Georges Nicolas Hollande*, *பிரான்சுவாஸ் ஹாலண்ட்*; பிறப்பு 12 ஆகத்து 1954)  பிரான்சின் முதன்மை  அரசியல்வாதிகளில்  ஒருவர்.  பிரெஞ்சு சோசலிசக் கட்சியின் முதன்மைச் செயலாளராக  1997ஆம் ஆண்டு முதல் 2008 வரை நெடுநாள் பதவி வகித்தவர். பிரான்சின் தேசிய சட்டமன்றத்தில் கொரிசாவின் மூன்று சட்டப்பேரவைத் தொகுதிகளில் முதல் சட்டப்பேரவைத் தொகுதியிலிருந்து  1997 முதல் உறுப்பினராக உள்ளவர். முன்னதாக இதே தொகுதியிலிருந்து 1988-1993இல் தேர்ந்தெடுக்கப்பட்டுள்ளார். கொரிசாத் தலைநகர் துல்லேயின் மாநகரத்தலைவராக 2001 முதல் 2008 வரை இருந்துள்ளார். கொரிசா மாநில பொதுமன்றத் தலைவராக 2008 முதல் பதவியில் உள்ளார்.

சோசலிசக் கட்சி மற்றும் இடது  முழுமாற்றக் கட்சிகளின் பிரதிநிதியாக  2012 பிரான்சிய ஜனாதிபதி தேர்தலில் போட்டியிட அக்டோபர் 16, 2011இல் தேர்ந்தெடுக்கப்பட்டார். தற்போதைய ஜனாதிபதி நிக்கொலா சார்கோசிக்கு முதன்மை போட்டியாளராக விளங்குகிறார்.

மே 6, 2012ல் நடந்த தேர்தலில் நிக்கொலா சார்கோசியை தோற்கடித்து ஜனாதிபதியாக தேர்ந்தெடுக்கப்பட்டார். இவர் 51,63% வாக்குகளும் சார்கோசி 48% வாக்குகளும் பெற்றனர்.

இவர் சிரியா நாட்டில் நடந்து வரும் தீவிரவாதாரசால் நாட்டை விட்டு ஓடிவந்து வாழ்வாதாரத்தை கேட்டு தவிக்கும் அகதிகளுக்கு உதவ முன்வந்துள்ளார். முதலில் 24,000 அகதிகளை தங்கள் நாட்டில் தங்கவைக்க முன்வந்துள்ளார்.

## மேற்கோள்கள்


## மேலும் அறிய
* 
* 

## வெளி இணைப்புகள்

* Official page at the French National Assembly
* Official website
* Sego’s love rival named by website
* François Hollande, 11 années à la tête du Parti Socialiste, Politique.net
* Michael C. Behrent (Sister Republic),"Socialism of Adjustment: François Hollande"

பகுப்பு:1954 பிறப்புகள்
பகுப்பு:பிரெஞ்சு அரசியல்வாதிகள்
பகுப்பு:வாழும் மக்கள்
பகுப்பு:பிரெஞ்சு அரசுத் தலைவர்கள்
பப்பதேவன்

**பப்பதேவன்** என்பது முற்காலப் பல்லவர் மன்னர்களில் முதல் மன்னனின் காரணப்பெயராகும். இவனுடைய உண்மையான பெயர் தெரியவில்லை. இவன் சிவகந்தவர்மன் என்ற பல்லவ மன்னன் வெளியிட்ட பட்டயம் ஒன்றில் சில்லரேகக் கொடுங்கா என்னும் ஊரை சிலருக்கு தானம் கொடுத்ததாக உள்ளது. இந்த ஊர் சாதவாகன ராட்டிரம் பகுதியில் உள்ளதால் இவனாட்சியில் பல்லவர்கள் தமிழகத்துக்கு வரவில்லை என்று அறியலாம். பல்லவ மன்னர்களுள் காஞ்சியை தலைநகராக முதலில் கொண்ட பேரரசன் பப்பதேவனின் மகனான சிவகந்தவர்மன் என்பவனே..இம்மன்னனின் காலம் தொண்டை நாட்டை இளந்திரையனை அடுத்து ஆண்ட ஆதொண்டை வீர கூர்ச்சன் காலத்தை ஒத்துள்ளது எனவே ஆதொண்டை வீர கூர்ச்சனே பப்பதேவன் என கருதுகின்றனர்.

## காலம்
மூலம் - சர்கார் என்பவர் வெளியிட்ட நூல்
;இவனது மகனான சிவகந்தவர்மன் காலம் பொ.பி. 300 - 325 என்று கொள்ளத்தக்க சான்றுகள்
# இவன் வெளியிட்ட பட்டயத்தின் உரை பிராகிருதம் என்ற மொழியிலுள்ளது.
# வட மன்னர்களான குசானர்களை பின்பற்றி நாலாம் நூற்றாண்டு குப்தர்கள் தங்களை மகாராசாதிராசர் எனக்கூறிக்கொண்டதைப் போல் இவனும் தன்னைக் கூறிக் கொண்டமை.
# இவனுக்கு பின் வந்த பல்லவர்களான விட்னுகோபன் சமுத்திரகுப்தனுடன் பொ.பி. 350ல் போரிட்டனர்.
இதனால் இந்த பப்பதேவன் ஆட்சிக்காலம் இவனுக்கு சற்று முந்திய ஆண்டுக்காலங்களே ஆகும்.

## மூல நூல்
* பல்லவர் வரலாறு - மா. இராசமாணிக்கம்

## மேற்கோள்கள்

பகுப்பு:முற்காலப் பல்லவர்கள்
பகுப்பு:இந்திய அரசர்கள்
சோசலிசக் கட்சி (பிரான்சு)

**சோசலிசக் கட்சி ** (*Socialist Party*, , PS) பிரான்சின் சமத்துவ மக்களாட்சி அரசியல் கட்சி ஆகும். இது பிரான்சின் மிகப்பெரிய நடு-இடதுசாரிக் கட்சி ஆகும்.  பிரான்சிய நடப்பு அரசியலில் முதன்மை வகிக்கும் இரண்டு  கட்சிகளில் ஒன்றாக உள்ளது.  முன்னதாக பன்னாட்டு தொழிலாளர் கட்சியின் பிரான்சியக் கிளையிலிருந்து 1969இல் மாற்றம் பெற்றது. இதன் தற்போதைய தலைவியாக மார்ட்டன் ஓப்ரி உள்ளார். 

பிரான்சிய சோசலிசக் கட்சி *ஐரோப்பிய சோசலிச கட்சி* மற்றும் பன்னாட்டு சோசலிஸ்ட்கள் அமைப்புகளில் உறுப்பினராக உள்ளது.

## மேற்கோள்கள்

## வெளி இணைப்புகள்
*  Parti Socialiste – Official site

பகுப்பு:பிரெஞ்சு அரசியல்
அரசன் விருத்தம்

**அரசன் விருத்தம்** என்பது சிற்றிலக்கிய வகைகளில் ஒன்று. அரசனின் எழில், ஊர், மலை, கடல், வாள்மங்கலம், திண்தோள்-மங்கலம் முதலானவற்றின் வருணனைகளுடன் அது பாடப்படும். 

10 கலித்துறை, 30 விருத்தம், பல கலித்தாழிசை ஆகிய பாடல்கள் கொண்டு அது அமையும். 
## இவற்றையும் காண்க
* சிற்றிலக்கிய வகை
* தமிழில் சிற்றிலக்கியங்கள்
## அடிக்குறிப்பு

பகுப்பு:சிற்றிலக்கிய வகைகள்
ஆர்த்தி (நடிகை)

**ஆர்த்தி கணேஷ்கர்**, ஒரு தென்னிந்தியத் திரைப்பட தொலைக்காட்சி நடிகை. இவர் பல திரைப்படங்களில் நகைச்சுவையூட்டும் வேடத்தில் நடித்துள்ளார், சன் தொலைக்காட்சியில் ஒளிபரப்பாகும் *[[அசத்தப் போவது யாரு?]]* நிகழ்ச்சியின் நடுவராகவும் உள்ளார்.. கணேஷ்கர் என்ற நகைச்சுவை நடிகரைத் திருமணம் செய்துகொண்டார். இவர், கலைஞர் தொலைக்காட்சியில் ஒளிபரப்பான *மானாட மயிலாட* நடன நிகழ்ச்சியில் தன்னுடைய கணவருடன் கலந்துகொண்டு இரண்டாவது பரிசை வென்றார். இந்திய ஆட்சிப் பணியாளராக விரும்புவதாகத் தெரிவித்துள்ளார்.

1987ம் ஆண்டு வெளிவந்த வண்ணக் கனவுகள் திரைப்படத்தில் குழந்தை நட்சத்திரமாக அறிமுகமானார். இவர் தமிழ், தெலுங்கு, மலையாளம் மற்றும் இந்தி உள்பட சுமார் 65 திரைப்படங்களில் குழந்தை நட்சத்திரமாக நடித்துள்ளார். குழந்தைப்பருவத்தில் சககுழந்தை நட்சத்திரமும் தற்போது இவருடைய கணவருமான கணேஷ்கரின் சகோதரியாக, *[[என் தங்கை கல்யாணி]]* திரைப்படத்தில் நடித்துள்ளார். இவர் தமிழ்நாட்டின் கலைமாமணி விருதினைப் பெற்றுள்ளார்.

## திரைப்படங்கள்
''

## தொலைக்காட்சியில்
* மாயா மாயா, கலைஞர் தொலைக்காட்சி
* சூப்பர் 10, சன் தொலைக்காட்சி
* மானாட மயிலாட, கலைஞர் தொலைக்காட்சி
* தீராத விளையாட்டு, கலைஞர் தொலைக்காட்சி

## விருதுகள்
* சிறந்த நகைச்சுவைக்காக கலைமாமணி விருது

## குறிப்புகள்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:தமிழ்ப் பெண் நகைச்சுவையாளர்கள்
பகுப்பு:வாழும் மக்கள்
பகுப்பு:கலைமாமணி விருது பெற்றவர்கள்
பகுப்பு:தமிழ்த் திரைப்பட நகைச்சுவை நடிகைகள்
பகுப்பு:1987 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
பகுப்பு:1980 பிறப்புகள்
கிரத்திக்கா தீர்

**கிரத்திக்கா தீர்** அல்லது **கிரத்திக்கா செங்கர்** (*Kratika Dheer* or *Kratika Sengar*, சூலை 3, 1986) இந்தியத் தொலைக்காட்சி நடிகை ஆவார். இவர் கசௌத்தி சிந்தகி கே என்ற இந்தியத் தொலைக்காட்சித் தொடரில் பிரேர்னாவாக (இரண்டு) என்ற கதாபத்திரத்தில் நடித்ததால் பிரபலமானார். இவர் கியுங்கி சாசு பி கபி பகூ தி என்ற தொலைக்காட்சித் தொடரில் சாஞ்சி எனும் கதாபாத்திரமாகச் சிறப்புத் தோற்றத்திலும் நடித்துள்ளார். 9எக்சில் ஒளிபரப்பப்பட்ட கியா தில் மே ஏ என்ற தொலைக்காட்சித் தொடரிலும் நைனா எனும் கதாபாத்திரமாக நடித்துள்ளார். இலக்சு கோன் சீத்தெக பாலிவுடு கா திக்கெட்டு எனும் நிகழ்ச்சியிலும் பங்குபற்றியுள்ளார். இவர் ஜான்சி ராணி... ஒரு வீரப்பெண்ணின் கதை எனும் தொடரில் இராணி இலட்சுமிபாயாக முதன்மைப் பாத்திரமேற்று, இராணி லட்சுமிபாயின் வாழ்க்கை வரலாற்றை நடித்துக் காட்டினார். இப்போது, மறுமணம் என்ற ஜீ தமிழ்த் தொலைக்காட்சித் தொடரில் ஆர்த்தி எனும் முதன்மைப் பாத்திரத்தில் நடித்து வருகிறார்.

## ஆரம்ப வாழ்க்கை
கிரத்திக்கா செங்கர் சூலை 3, 1985இல் கான்பூரில் பிறந்து தில்லியில் பட்டம் பெற்றுக் கொண்டார். நடிகையாக வருவதற்கு முன்பு கிரத்திக்கா விளம்பர நிறுவனமொன்றிலும் அங்கமாத் தொலைக்காட்சியிலும் வேலை செய்தார்.

## தொழில்
### தொலைக்காட்சி
கசௌத்தி சிந்தகி கேயில் பிரேர்னாவாக (இரண்டு) நடித்ததிலிருந்து கிரத்திக்கா குறுகிய காலத்திலேயே பிரபலமானார்.

ஜான்சி ராணி... ஒரு வீரப்பெண்ணின் கதையில் இவர் முதன்மைப் பாத்திரமான இராணி இலட்சுமிபாயாக நடித்தார். இப்பாத்திரம், தொலைக்காட்சித் தொடர்த் துறையில் கிரத்திக்காவுக்குப் பெயர் தேடித் தந்தது. தற்போது மறுமணம் என்ற தொடரில் ஆர்த்தியாக நடித்து வருகிறார். தொடரின் பெயர் குறிப்பிடுவது போல இத்தொடர் மறுமணம் செய்யும் ஒரு கைம்பெண்ணைப் பற்றியது. இத்தொடரில் குர்மீத்து சௌத்ரியும் நடித்து வருகின்றார். பெப்ரவரி 20, 2012இலிருந்து இத்தொடர் ஜீ தமிழில் ஒளிபரப்பப்பட்டு வருகின்றது.

### குறும்படம்
அபிசேக்கு சந்திராவினால் இயக்கப்பட்ட இரீடு மை சைலன்சு எனும் குறும்படத்திலும் கிரத்திக்கா நடித்துள்ளார்.

## தொலைக்காட்சி
### தொடர்கள்

### குறும்படம்

## விருதுகள்
* ஜீ இரிசுத்தே விருது-விருப்பமான மகள் (2010)
* பிகு தெலிவிசன் விருது-வீரப் பெண் கதைமாந்தர் (2011)
* த குளோபல் இந்திய விலிம் அண்டு தெலிவிசன் ஆனர்சு-சிறந்த புத்தம்புதிய பெண் முகம் (2011)

## இதையும் பார்க்க
* ஜான்சி ராணி... ஒரு வீரப்பெண்ணின் கதை

## மேற்கோள்கள்

பகுப்பு:1985 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
மீஉயர் அதிர்வெண் வானூர்தி

**மீஉயர் அதிர்வெண் வானூர்தி** (*Hypersonic flight*) என்பது மாக் எண் 5.5 க்கு மேலான வேகத்தில் வளி மண்டலத்தில் பயணிக்கக் கூடியது. இந்த வேகமானது வளியின் தொடர்பற்ற நிலையிலிருந்து ஆரம்பித்து குறிப்பிடத்தக்களவு உயர் வெப்பம் வரை செல்லக்கூடியது.

மீஉயர் அதிர்வெண் வானூர்தி விண்ணோடத்தின் விண் சுற்றுக்கலனால் நிறைவேற்றப்பட்டது. அப்பல்லோ திட்டத்தின் சி.எஸ்.எம், மற்றும் வுரான், ஸ்கீம்ஜெட் என்பவை குறிப்பிடத்தக்கன.

## வரலாறு
இரண்டாம் உலக யுத்தத்தில் யெர்மனியினால் முதன்முதலாகப் பாவிக்கப்பட்டதும், பின்பு அமெரிக்காவினால் ஏவுகணைத் திட்டத்தில் பாவிக்கப்பட் வி-2 ஏவுகணையே மீஉயர் அதிர்வெண் வானூர்தி என்ற முயற்சியை அடைய உருவாக்கப்பட்ட முதலாவது சாதனமாகும்.

நவம்பர் 1961 இல், றொபட் வைட் செலுத்திய நோர்த் அமெரிக்கன் எக்ஸ்-15 ஆய்வு வானூர்தி மாக் 6 வேகத்திற்கும் அதிகமாகப் பறந்தது.

## முன்மொழியப்பட்ட மீஉயர் அதிர்வெண் வானூர்தி
* ஹைபர்சோர்

## கைவிடப்பட்ட மீஉயர் அதிர்வெண் வானூர்தி
* X-20 டைனா-சோர்
* ரொக்வெல் X-30

## இவற்றையும் பார்க்க
*அதிமீயொலிவேகம்
*ஒலியின் விரைவு

## குறிப்புகள்


## வெளி இணைப்பு
*A comparative analysis of the performance of long-range hypervelocity vehicles 

பகுப்பு:வானூர்திகள்
பகுப்பு:காற்றியக்கவியல்
கோல் விருத்தம்

**கோல் விருத்தம்** என்னும் நூல் சிற்றிலக்கிய வகைகளில் ஒன்று. 

அரசனின் செங்கோலைச் சிறப்பித்து 10 விருத்தப் பாடல்களால் இது பாடப்படும். 

## இவற்றையும் காண்க
* சிற்றிலக்கிய வகை
## அடிக்குறிப்பு

பகுப்பு:சிற்றிலக்கிய வகைகள்
பரி விருத்தம்

**பரி விருத்தம்** என்னும் நூல் சிற்றிலக்கிய வகைகளில் ஒன்று. 

அரசனின் குதிரைப்படை ஆற்றலைச் சிறப்பித்து 10 விழுத்தப் பாடல்களால் இது பாடப்படும். 
## இவற்றையும் காண்க
*சிற்றிலக்கிய வகை
## அடிக்குறிப்பு

பகுப்பு:சிற்றிலக்கிய வகைகள்
பிரான்சின் தேசிய சட்டப்பேரவை

thumb|280px|right|பாலே பூர்போன் கட்டிடம்
பிரான்சின்  **தேசிய சட்டபேரவை ** (*National Assembly*, ) பிரான்சின் ஐந்தாவது குடியரசு அரசியலைப்பின் கீழமைந்த  ஈரவை நாடாளுமன்றத்தின் கீழவை ஆகும்.  மேலவை **செனட்**  (*"Sénat"*) என அழைக்கப்படுகிறது.

தேசிய சட்டப்பேரவையின் உறுப்பினர்கள்  *டெபுடிகள்* ( *députés*) என அழைக்கப்படுகின்றனர்.  மொத்தம் உள்ள 577 சட்டப்பேரவைத் தொகுதிகளிலிருந்து ஒரு உறுப்பினர் இருசுற்று வாக்கெடுப்பு முறை மூலமாக தேர்ந்தெடுக்கப்படுகின்றனர். பெரும்பான்மை பெற 289 உறுப்பினர்கள் தேவை. சட்டப் பேரவைக்கு தலைமை தாங்குபவர் அவைத்தலைவர்  ஆவார். இவர் மக்களவையில் மிகக் கூடுதலான இடங்களைப் பெற்ற கட்சியைச் சேர்ந்தவராக இருப்பார். பல்வேறு அரசியல் கட்சிகளிலிருந்து துணைத்தலைவர்கள் இவருக்குத் துணையாக பணியாற்றுவர். தற்போதைய அவைத்தலைவராக *பெர்னார்டு அக்கோயர்* உள்ளார். 

தேசிய சட்டப்பேரவையின் ஆட்சிக்காலம் ஐந்தாண்டுகளாகும். இருப்பினும் குடியரசுத் தலைவர் சட்டப்பேரவையைக் கலைத்து புதிய தேர்தல்களுக்கு உத்தரவிடலாம். 

தேசிய சட்டப்பேரவை பாரிசு நகரில் சீன் ஆற்றங்கரையில் உள்ள *பாலே பூர்போன்*  கட்டிடத்தில் அமைந்துள்ளது.  தவிர *ரூ டெ லெயூனிவெர்சிடி*யில் அண்மித்துள்ள கட்டிடங்களையும் பயன்படுத்துகிறது. இதனை குடியரசுக் காவலர்கள் பாதுகாக்கின்றனர். 

பிரெஞ்சுப் புரட்சிக்குப் பின்னர் அமைந்த முதல் தேசிய சட்டப்பேரவையில் பின்பற்றிய வழக்கமான *இடதுசாரி* கட்சியினர் அவைத்தலைவர் பார்வைக்கு இடது புறத்திலும் *வலதுசாரி* கட்சியினர் வலது புறத்திலும் அமரும் மரபு இ்ன்றும் பின்பற்றப்படுகிறது. பேரவையில் உள்ள கட்சி சார்பு இருக்கைகளிலிருந்தே அறிய முடிகிறது.

## வெளி இணைப்புகள்

* Official website
* Official website 

பகுப்பு:பிரெஞ்சு அரசியல்
குடிதழீஇய இயக்கச் சங்கம்

**குடிதழீஇய இயக்கச் சங்கம்  ** (*Union for a Popular Movement*, , யூஎம்பி) பிரான்சு நாட்டின் இரு பெரும் அரசியல் கட்சிகளில்  ஒன்றாகும். மைய-வலது கொள்கையுடைய இந்தக் கட்சி 2002ஆம் ஆண்டில் குடியரசுத் தலைவர் ஜாக் சிராக்கின் தலைமையில் பல மைய-வலது கட்சிகளின் சேர்க்கையால் உருவானது.

இக்கட்சியின் தற்போதையத் தலைவர்  நிக்கொலா சார்கோசி 2007ஆம் ஆண்டில் பிரான்சின் குடியரசுத் தலைவராகத் தேர்ந்தெடுக்கப்பட்டார்.  தேசிய சட்டப் பேரவையில்  தனிப்பெரும்பான்மை பெற்றுள்ள போதும் மேலவையான செனட்டில் எதிர்கட்சியான சோசலிசக் கட்சி (பிரான்சு)|சோசலிசக் கட்சியும் பிற கட்சிகளும் கூடுதல் இடங்களைப் பெற்றுள்ளன.

இதன் பொதுச்செயலாளராக *ஜீன்-பிரான்சுவா கோபே* உள்ளார். ஐரோப்பிய மக்கள் கட்சி, பன்னாட்டு மைய மக்களாட்சியினர் மற்றும் பன்னாட்டு மக்களாட்சி சங்கம் போன்ற பன்னாட்டு அமைப்புகளில் உறுப்பினராக உள்ளது.

## மேற்கோள்கள்


## வெளி இணைப்புகள்

*Official website 

பகுப்பு:பிரெஞ்சு அரசியல்
திருமயிலை சண்முகம் பிள்ளை

**திருமயிலை சண்முகம் பிள்ளை** (1858-1905) தமிழ்ப் பதிப்பாசிரியரும் உரையாசிரியரும் ஆவார். இவர் மகாவித்துவான் திருமயிலை சண்முகம் பிள்ளை எனவும் அறியப்படுகிறார்.   ஐம்பெருங்காப்பியங்களுள் ஒன்றான மணிமேகலையை முதன்முதலில் அச்சிட்ட பெருமையை உடையவர் இவர். 1894 ஆம் ஆண்டு இப்புத்தகம் மதராசு ரிப்பன் அச்சியந்திரசாலையில் பதிக்கப்பட்டு, 12 -அணாவுக்கு விற்கப்பட்டது.

## பதிப்பித்த நூல்கள்
*மணிமேகலை
*நன்னூல் விருத்தியுரை
*தஞ்சைவாணன் கோவை
*மச்சபுராணம்
*சிவவாக்கியர் பாடல்
*மாயப்பிரலாபம்
*பிக்ஷாடனநவமணிமாலை
*குளத்தூர்ப் பதிற்றுப்பத்தந்தாதி

## உரையெழுதிய நூல்கள்
*கந்தபுராண வசனம்
*அயோத்தியா காண்டம்
*பொன்வண்ணத்தந்தாதி
*திருக்கைலாய ஞானஉலா
*திருவாரூர் மும்மணிக் கோவை
*பிச்சாடன நவமணி மாலை

## மேற்கோள்கள்

பகுப்பு:தமிழகப் பதிப்பாளர்கள்
பகுப்பு:1858 பிறப்புகள்
பகுப்பு:1905 இறப்புகள்
சரவணப் பெருமாள் ஐயர்

**சரவணப் பெருமாள் ஐயர்** தமிழ் உரையாசிரியர்களுள் ஒருவர். பத்தொன்பதாம் நூற்றாண்டைச் சேர்ந்தவர். திருத்தணியில் பிறந்த இவர் சமயத்தால் வீரசைவர்.

இராமாநுச கவிராயரிடம் கல்வி கற்ற இவர் சென்னையில் பல காலம் தங்கியிருந்து நாலடியார், நன்னூல், வெங்கைக் கோவை, திருவள்ளுவமாலை, ஆத்திசூடி, கொன்றை வேந்தன், நன்னெறி, நறுந்தொகை, மூதுரை ஆகிய தமிழ் நூல்களுக்கு உரை எழுதினார். 1830 ஆம் ஆண்டில் திருக்குறள் பரிமேலழகர் உரைக்கு விளக்கம் எழுதிப் பதிப்பித்தார்.

நைடதம் மற்றும் பிரபுலிங்கலீலை ஆகிய இரு நூலுக்கும் உரை இயற்றத் தொடங்கி முடிக்காமல் மறைந்தார். அவற்றின் பிற் பகுதிகளுக்கு இவரின் மகன் கந்தப்ப ஐயர் உரை எழுதி முடித்தார்.

## மேற்கோள்கள்

பகுப்பு:தமிழ் உரையாசிரியர்கள்
பகுப்பு:சைவத் தமிழ் உரையாசிரியர்கள்
மெர்க்கல் நரம்பிறுதி

**மெர்க்கல் நரம்பிறுதி** *(Merkel nerve ending)* என்பவை முதுகெலும்பிகளில் தொடு உணர்வை மூளைக்கு அனுப்பும் உணரிகள் *(receptors)*.

பொதுவாக 90 மெர்க்கல் நரம்பிறுதிகளில் இருந்து பெறப்படும் செய்தியை ஒரு நரம்பு மூளைக்குக் கொண்டு செல்லும். இவை நம் உடலில் தோல், மயிர்க்கால்கள், வாயின் கோழைப்படலம் ஆகிய இடங்களில் காணப்படுகின்றன.
## மேற்கோள்கள்

 

பகுப்பு:புலனுணர்வு ஏற்பிகள்
உழிஞை மாலை

உழிஞை மாலை என்பது இலக்கண நூலார் குறிப்பிடும் சிற்றிலக்கியங்களில் ஒன்று. மாற்றரசன் மதிலை முற்றுகையிடல் உழிஞை.முற்றுகையிடலைக் 'கற்றல்' என்பர். ஆற்றின் குறுக்கே கற்களைப் போட்டுக் கலிங்கு செய்து தடுப்பது போலக் கோட்டைக்குள் இருக்கும் மக்களைத் தடுத்தலால் இதனை இச்சொல்லால் குறிப்பிடலாயினர். உழிஞைத்திணை 30 பாடல்களைக் கொண்டது உழிஞை மாலை.

## இவற்றையும் காண்க
*சிற்றிலக்கிய வகை

## கருவி நூல்கள்
*பிரபந்தத் திரட்டு
*பிரபந்த தீபம்
*பிரபந்த தீபிகை
*பிரபந்த மரபியல்

பகுப்பு:சிற்றிலக்கிய வகைகள்
கரந்தை மாலை

**கரந்தை மாலை** என்பது இலக்கண நூலார் குறிப்பிடும் சிற்றிலக்கியங்களில் ஒன்று. 
வெட்சி சூடி ஆனிரை கவர்வோரைத் தடுத்துப் போரிடுதல் கரந்தை. 
கரந்தைத்திணைப் பாடல்கள் 30 கொண்டது கரந்தை மாலை
## இவற்றையும் காண்க
*சிற்றிலக்கிய வகை
## கருவி நூல்கள்
*பிரபந்தத் திரட்டு
*பிரபந்த தீபம்
*பிரபந்த தீபிகை
*பிரபந்த மரபியல்

பகுப்பு:சிற்றிலக்கிய வகைகள்
பிரபுலிங்கலீலை

**பிரபுலிங்கலீலை** வீரசைவ சமயக் காப்பியம் ஆகும். இது கன்னடத்தில் இருந்து மொழிபெயர்க்கப்பட்ட ஒரு நூலகும். கற்பனைக்களஞ்சியம் என அழைக்கப்படும் துறைமங்கலம் சிவப்பிரகாச சுவாமிகள் இதை மொழி பெயர்த்தவர். 

பிரபுலிங்கலீலை கன்னடம், தமிழ், தெலுங்கு, சமஸ்கிருதம், மகாராஷ்டிரம் முதலான வேறு பல மொழிகளிலும் இயற்றப்பட்டுள்ளது எனினும் கன்னடத்தில் இயற்றப்பட்ட பிரபுலிங்கலீலை நூலே முதலாவதானதாகக் கூறப்படுகின்றது.

சிவப்பிரகாசரின் தமிழ் பிரபுலிங்கலீலை நூலுக்கும் பிறமொழி பிரபுலிங்கலீலை நூல்களுக்கும் இடையே சில வேறுபாடுகள் உள்ளன. சிவப்பிரகாசரின் பிரபுலிங்கலீலை 25 கதி மற்றும் 1159 பாடல் கொண்டது. 

19-ஆம் நூற்றாண்டு உரையாசிரியரான சரவணப் பெருமாள் ஐயர் இந்நூலுக்கு உரை இயற்றத் தொடங்கி முழுவதும் நிறைவு செய்யாமலேயே மறைந்தார்.

2013ஆம் ஆண்டு மயிலம் பொம்மபுர ஆதீனம் இந்நூலை உரையோடு வெளியிட்டது.

## மேற்கோள்கள்

பகுப்பு:காப்பியங்கள்
பகுப்பு:மொழிபெயர்ப்பு நூல்கள்
பகுப்பு:சைவத் தமிழ் இலக்கியம்
பகுப்பு:கன்னடம்-தமிழ் மொழிபெயர்ப்பு நூல்கள்
பகுப்பு:தமிழ் மெய்யியல்
பீற்றா

**பீற்றா** (*Beta*, கிரேக்கம்: *βήτα*) என்பது கிரேக்க நெடுங்கணக்கின் இரண்டாவது எழுத்து ஆகும். கிரேக்க எண்களில் இவ்வெழுத்தானது இரண்டு என்ற பெறுமானத்தை உடையது. பினீசிய எழுத்தான பெத்திலிருந்தே () பீற்றா பெறப்பட்டது. பீற்றாவிலிருந்து தோன்றிய எழுத்துகள் இலத்தீன் எழுத்து *B*, சிரில்லிய எழுத்துகள் Б, B என்பனவாகும்.

## பயன்பாடுகள்
### அச்சுக் கலை
அச்சுப் பதிப்பின்போது சில வேளைகளில் செருமானிய எழுத்தான *ß* பீற்றாவுக்குப் பதிலாகத் தவறாகப் பயன்படுத்தப்படுவதுண்டு.

### அறிவியல்
அறிவியலில் பீற்றாத் துகள், பீற்றாச் சிதைவு முதலிய சொற்களில் பீற்றா பயன்படுத்தப்படுகின்றது.

### வானியல்
பீற்றாப் புயல் எனும் பெயர் 2005 அத்திலாந்திக்குப் புயற்காலநிலையின்போது பயன்படுத்தப்பட்டது.

## தொழினுட்பக் குறிப்புகள்

## மேற்கோள்கள்

பகுப்பு:கிரேக்க எழுத்துகள்
முதுகாஞ்சி

**முதுகாஞ்சி** என்பது இலக்கண நூலார் குறிப்பிடும் சிற்றிலக்கியங்களில் ஒன்று. 
இளமையிலேயே துறந்த அறிஞர் இளமையைப் போற்றும் மக்களுக்கு அறிவுரை கூறுதல் முதுகாஞ்சி ஆகும். 
(தொல்காப்பியர் கூறும் காஞ்சித்திணை இது) 
இப்பொருள்பற்றி 30 பாடல்கள் கொண்ட நூல் முதுகாஞ்சி.  
## இவற்றையும் காண்க
*சிற்றிலக்கிய வகை
## கருவி நூல்கள்
*பிரபந்தத் திரட்டு
*பிரபந்த தீபம்
*பிரபந்த தீபிகை
*பிரபந்த மரபியல்
## அடிக்குறிப்பு

பகுப்பு:சிற்றிலக்கிய வகைகள்
எப்/ஏ-18

**எப்/ஏ-18** அல்லது **எப்/ஏ-18 ஓர்னட்** ஒரு இரட்டைப் பொறி மிகை ஒலி வேக, எல்லாக் காலநிலைக்கும் ஏற்ற, வானூர்தி தாங்கிக்கு இசைவுடைய பல்வகைத் தாக்குதல் வானூர்தியாகும். இது நாய்ச்சண்டைக்காகவும் நிலத்திலுள்ள இலக்குகளைத் தாக்கவும் வடிவமைக்கப்பட்டது. 

## பாவனையாளர்கள்

;
;
;
;
;
;
;

*நாசா நான்கு எப்/ஏ-18 விமானங்களைப் பாவிக்கின்றது.

## விவரக்கூற்று

## குறிப்புகள்

பகுப்பு:அமெரிக்கப் போர் வானூர்திகள்
எப்-22

**எப்-22** அல்லது **எப்-22 ரப்டர்** ஒரு தனி இருக்கை, இரட்டைப் பொறி, ஐந்தாம் தலைமுறை, மிகை திசையமைவு மாறுவீதம் மற்றும் மறைந்து தாக்கும் நுட்பம் கொண்ட தாக்குதல் வானூர்தியாகும். 

## விவரக்கூற்று
right|300px|Orthographically projected diagram of the F-22A

## குறிப்புகள்

பகுப்பு:அமெரிக்கப் போர் வானூர்திகள்
விசய கந்தவர்மன்

**விசய கந்தவர்மன்** என்பவன் முற்காலப் பல்லவர் பட்டயங்களில் குறிப்பிடப்படும் பல்லவ மன்னர்களில் மூன்றாமானவன். இவனுக்கும் இவன் முன்னோனான சிவகந்தவர்மன் என்பவனுக்கும் என்ன உறவெனத் தெரியவில்லை. இவன் காலத்தில் இளவரசனாக இருந்தவன் புத்தவர்மன் என்பவனின் மனைவி கொடுத்த தானத்தை குறிப்பிடும் பட்டயம் ஒன்றில் இந்த விசயகந்தவர்மன் பெயர் காணப்படுகிறது.

## மூல நூல்
* பல்லவர் வரலாறு - மா. இராசமாணிக்கம்

## மேற்கோள்கள்

பகுப்பு:முற்காலப் பல்லவர்கள்
பகுப்பு:இந்திய அரசர்கள்
காமா

**காமா** (*Gamma*, கிரேக்கம்: *γάμμα*) என்பது கிரேக்க நெடுங்கணக்கின் மூன்றாவது எழுத்து ஆகும். கிரேக்க எண்களில் இவ்வெழுத்தானது மூன்று என்ற பெறுமானத்தை உடையது. பினீசிய எழுத்தான கிமெலிலிருந்தே () காமா பெறப்பட்டது. காமாவிலிருந்து தோன்றிய எழுத்துகள் உரோம எழுத்துகள் *C*, *G*, சிரில்லிய எழுத்துகள் *Г*, *Ґ* என்பனவாகும்.

## பயன்பாடுகள்
### அறிவியல்
அணுக்கருவியலில் காமாக் கதிரைக் குறிப்பதற்குச் சிற்றெழுத்துக் காமா பயன்படுத்தப்படுகின்றது.

## வானியல்
காமாப் புயல் எனும் பெயர் 2005 அத்திலாந்திக்குப் புயற்காலநிலையின்போது பயன்படுத்தப்பட்டது.

## தொழினுட்பக் குறிப்புகள்
### மீப்பாடக் குறிமொழி
மீப்பாடக் குறிமொழியில் பேரெழுத்துக் காமா, சிற்றெழுத்துக் காமா என்பனவற்றை முறையே *<code>&amp;Gamma;</code>*, *<code>&amp;gamma;</code>* என்பன குறிக்கும்.

### ஒருங்குறி

## மேற்கோள்கள்

பகுப்பு:கிரேக்க எழுத்துகள்
தெலுத்தா

**தெலுத்தா** (*Delta*, கிரேக்கம்: *δέλτα*) என்பது கிரேக்க நெடுங்கணக்கின் நான்காவது எழுத்து ஆகும். கிரேக்க எண்களில் இவ்வெழுத்தானது நான்கு என்ற பெறுமானத்தை உடையது. பினீசிய எழுத்தான தலேட்டிலிருந்தே () தெலுத்தா பெறப்பட்டது. தெலுத்தாவிலிருந்து தோன்றிய எழுத்துகள் இலத்தீன் எழுத்து *D*, சிரில்லிய எழுத்து *Д* என்பனவாகும்.

தெலுத்தாவின் வடிவத்தில் (முக்கோண வடிவம்) கழிமுகம் இருப்பதனாலேயே (முக்கோண வடிவம்), அது ஆங்கிலத்தில் தெலுத்தா எனப் பெயர் பெற்றது.

## பயன்பாடுகள்
### கணிதம்
பேரெழுத்துத் தெலுத்தா கணிதத்தில் தன்மைகாட்டியைக் குறிப்பதற்குப் பயன்படுத்தப்படுகின்றது.

### வானியல்
தெலுத்தாப் புயல் எனும் பெயர் 1972 அத்திலாந்திக்குப் புயற்காலநிலையின்போதும் 2005அத்திலாந்திக்குப் புயற்காலநிலையின்போதும் பயன்படுத்தப்பட்டது.

## மேற்கோள்கள்

பகுப்பு:கிரேக்க எழுத்துகள்
இளவரசன் புத்தவர்மன்

**இளவரசன் புத்தவர்மன்** என்பவன் முற்காலப் பல்லவர் பட்டயங்களில் குறிப்பிடப்படும் பல்லவர்களில் நாலாமானவன். இவனுக்கும் இவன் காலத்தில் மன்னனாக இருந்த விசய கந்தவர்மன் என்பவனுக்கும் என்ன உறவெனத் தெரியவில்லை. இவனின் மனைவி சாருதேவி. மகன் புத்யங்குரன். சாருதேவி கொடுத்த தாலுரா நாராயணன் கோயில் தானத்தை குறிப்பிடும் பட்டயம் ஒன்றில் இந்த புத்தவர்மன் பெயர் காணப்படுகிறது.

## மூல நூல்
* பல்லவர் வரலாறு - மா. இராசமாணிக்கம்

## மேற்கோள்கள்

பகுப்பு:முற்காலப் பல்லவர்கள்
இருசுற்று வாக்கெடுப்பு முறை

**இருசுற்று வாக்கெடுப்பு முறை** (அல்லது  **இரண்டாம் வாக்கு**, **வழிவு வாக்கெடுப்பு** )  வாக்காளர்கள் தங்களால் தெரிந்தெடுக்கபட்ட வேட்பாளருக்கு ஒரு வாக்கு அளித்து ஒரே ஒரு வெற்றியாளரை தேர்ந்தெடுக்கும் வாக்களிப்பு முறையாகும். இருப்பினும், எந்தவொரு வேட்பாளருமே தேவைப்படும் வாக்கெண்ணிக்கையைப் பெறவில்லை எனில் குறிப்பிட்ட வீத வாக்குகளைப் பெற்ற வேட்பாளர்களிடையே அல்லது மிகக் கூடுதலான வாக்குகள் பெற்ற இரு வேட்பாளர்களிடையே ஒருவரைத் தெரிந்தெடுக்க இரண்டாம் சுற்று வாக்கெடுப்பு நடத்தப்படும். முதல் சுற்றிலேயே வெற்றி பெற தனிப்பெரும்பான்மை அல்லது  5-15% வேறுபாட்டுடன்  40-45% வாக்குகள் பெற்றிருக்க வேண்டும்.

உலகின் பல பகுதிகளில் சட்டப் பேரவைத் தேர்தல்களிலும் நேரடி அரசுத்தலைவர் தேர்தல்களிலும் இருசுற்று வாக்கெடுப்பு முறை பயன்படுத்தப்படுகிறது.  பிரான்சின்  குடியரசுத் தலைவர், சட்டமன்ற, உள்ளாட்சித் தேர்தல்களில் இந்த முறை கடைபிடிக்கப்படுகிறது.  மேலும் ஆப்கானிஸ்தான், அர்ஜென்டினா, அவுஸ்திரியா, பிரேசில், பல்கேரியா, சிலி, கொலம்பியா, கோஸ்ட்டா ரிக்கா, குரோசியா, சைப்ரஸ், தொமினிக்கக் குடியரசு, ஈக்குவடோர், பின்லாந்து, கானா, குவாத்தமாலா, இந்தோனீசியா, லைபீரியா, பெரு, போலந்து, போர்த்துக்கல், ருமேனியா, செனகல், செர்பியா, சிலவாக்கியா, சுலோவீனியா, கிழக்குத் திமோர், உக்ரேன், உருகுவே, சிம்பாப்வே நாட்டு குடியரசுத் தலைவர் தேர்தல்களில் பயன்படுத்தப்படுகிறது. 1871-1918 ஆண்டுக்காலங்களில் இடாய்ச்சுப் பேரரசிலும்  1908 மற்றும் 1911 ஆண்டு  நியூசிலாந்து நாட்டுத் தேர்தல்களிலும் இந்த முறை பயன்படுத்தப் பட்டுள்ளது.

## வெளி இணைப்புகள்
*ACE Project: Two Round System
*A Handbook of Electoral System Design from International IDEA
*Electoral Design Reference from the ACE Project

பகுப்பு:தேர்தல்கள்
மீரா பென்

**மீரா பென்** *(Mirabehn)* என்று அறியப்படும் **மேடலின் ஸ்லேட்** (22.11.1892 – 20.07.1982) காந்தியடிகளின் சீடர்களுள் ஒருவரான ஆங்கிலேயப் பெண்மணி. இவரின் தந்தை சர் எட்மண்ட் ஸ்லேடு இங்கிலாந்து கடற்படையில் அட்மிரல் பதவியில் இருந்தவர்.

மீரா பென் தன் 33 ஆவது வயதில் காந்தியடிகளின் சபர்மதி ஆசிரமம் வந்து தங்கினார். ஆசிரம வாழ்க்கையில் முழுமூச்சுடன் ஈடுபட்டார். வார்தா ஆசிரமத்திலும் இவர் தங்கினார்.

காந்தியடிகள் மற்றும் மீராபென் குறித்து சுதிர் கக்கார் *Mira and the Mahatma* என்ற நூலை வெளியிட்டார்.
## படக்காட்சியகம்

File:Gandhi at Darwen.jpg|இங்கிலாந்தில் மீராபென் உடன் காந்தி
File:Gandhi Greenfield.jpg| 


## மேற்கோள்கள்

பகுப்பு:1892 பிறப்புகள்
பகுப்பு:காந்தியவாதிகள்
பகுப்பு:1982 இறப்புகள்
பகுப்பு:இந்திய விடுதலைப் போராட்ட வீரர்கள்
புளூம் ஆற்றல் வழங்கி

**புளூம் ஆற்றல் வழங்கி** (*Bloom Energy Server*) என்பது கலிஃபோர்னியாவைச் சேர்ந்த *புளூம் எனர்ஜி* எனும் நிறுவனத்தால் தயாரிக்கப்படும் திட ஆக்சைடு எரிபொருள் கலம் ஆகும். இது சுற்றுச் சூழலை மாசுபடுத்தாத வகையில் மின்னாற்றல் உற்பத்தி செய்யும் அமைப்பு. 
கூகுள், வால்மார்ட் போன்ற இடங்களில் இந்த ஆற்றல் வழங்கிகள் பலவற்றை நிறுவி உள்ளதாக இந் நிறுவனம் சொல்கிறது.

புளூம் எனர்ஜி நிறுவனத்தை நிறுவியவர் கே. ஆர். ஸ்ரீதர் என்பவர் ஆவார்.
## மேற்கோள்கள்

பகுப்பு:மின் உற்பத்தி
பாம்பு நச்சு

**பாம்பு நச்சு*** (Snake venom)* என்பது பெருமளவு மாற்றமடைந்த பாம்பின் உமிழ்நீர்.  இது பல்வேறு புரதங்கள், நொதிகள் மற்றும் சில அடங்கிய கலவை. பாம்புகளின் நச்சுச் சுரப்பிகள் என்பவை மாற்றமடைந்த பரோட்டிட் உமிழ்நீர்ச் சுரப்பிகளே.

நச்சின் தன்மை ஒவ்வொரு வகைப் பாம்பையும் பொறுத்து மாறுபடும். நல்ல பாம்பின் நச்சு நரம்பு மண்டலத்தைப் பாதிக்கும். விரியன் பாம்பின் நச்சு குருதியைப் பாதிக்கும். கடற்பாம்பு நச்சோ நரம்பு மண்டலம், குருதி இரண்டையும் பாதிப்பதோடு தசைகளையும் பாதிக்கும். 

## பயன்கள்
பாம்பு நஞ்சில் உள்ள சில் பொருட்கள் மருத்துவ பயன்களைக் கொண்டுள்ளன. Pit viper என்னும் ஒருவகை விரியன் பாம்பின் நஞ்சில் உள்ள பொருளுக்கு குருதி அழுத்தத்தைக் குறைக்கும் ஆற்றல் உள்ளது கண்டறியப்பட்டது. அந்த பொருளை ஆராய்ந்து, அதை செயற்கையாக தயாரித்து குருதி அழுத்தத்தைக் கட்டுப்படுத்தும் மருந்தாக பயன்படுத்தப்படுகிறது.

## மேற்கோள்கள்

பகுப்பு:நஞ்சு
பகுப்பு:பாம்பு உடற்கூற்றியல்
பகுப்பு:நச்சுப் பாம்புகள்
டேவிட் ஹண்ட்

**டேவிட் பேசில் ஹண்ட்** (1934 - 1985) பிரித்தானியப் பறவையியலாளர். இவர் 1985 ஆம் ஆண்டு இந்தியாவின் உத்தராகண்ட் மாநிலத்தின் நைனித்தால் மாவட்டத்தில் உள்ள ஜிம் கார்பெட் தேசியப் பூங்காவில் வங்காளப்புலி ஒன்றால் கொல்லப்பட்டார். இதன் காரணமாக இப் பூங்காவில் சான்றளிக்கப்பட்ட வழிகாட்டி இன்றி சுற்றுலாப் பயணிகள் தனியே செல்வது தடை செய்யப்பட்டுள்ளது. 
## மேற்கோள்கள்

பகுப்பு:1985 இறப்புகள்
பகுப்பு:1934 பிறப்புகள்
எச்சைலன்

**எப்சைலன்** (*Epsilon*, கிரேக்கம்: *έψιλον*) என்பது கிரேக்க நெடுங்கணக்கின் ஐந்தாவது எழுத்து ஆகும். கிரேக்க எண்களில் இவ்வெழுத்தானது ஐந்து என்ற பெறுமானத்தை உடையது. பினீசிய எழுத்தான ஈயிலிருந்தே () எச்சைலன் பெறப்பட்டது. எச்சைலனிலிருந்து தோன்றிய எழுத்துகள் உரோம எழுத்து *E*, சிரில்லிய எழுத்து *E* என்பனவாகும். பேரெழுத்து எச்சைலன் இலத்தீன் *E*ஐ ஒத்ததாகக் காணப்படுகின்றது.

## வரலாறு
பினீசிய எழுத்தான ஈயிலிருந்தே எச்சைலன் பெறப்பட்டது. பண்டைய கிரேக்க எழுத்து முறையில் எச்சைலனும் ஈயும் ஒரே மாதிரியாகவே காணப்பட்டன. ஆனால், தற்போது ஈயின் கண்ணாடி விம்பத்தை ஒத்ததாகவே எச்சைலன் எழுதப்படுகின்றது.

## பயன்பாடுகள்
பேரெழுத்து எச்சைலன் இலத்தீன் *E*ஐ ஒத்திருப்பதால் கிரேக்க மொழியைத் தவிர ஏனைய இடங்களில் பெரிதாகப் பயன்படுத்தப்படுவதில்லை.

### கணிதம்
கணிதத்தில் உலகத்தொடையைக் குறிப்பதற்குச் சிற்றெழுத்து எச்சைலன் பயன்படுத்தப்படுகின்றது. தொடையில் மூலகம், மூலகமன்று என்பனவற்றைக் காட்டுவதிலும் எச்சைலனின் மாறுபட்ட வடிவங்கள் பயன்படுத்தப்படுகின்றன.

### வானியல்
உடுக்கூட்டமொன்றில் ஐந்தாவது துலக்கமான உடுவைக் குறிப்பதற்கு எச்சைலன் பயன்படுத்தப்படுகின்றது.

## ஒருங்குறி

## மேற்கோள்கள்

பகுப்பு:கிரேக்க எழுத்துகள்
எப்-35

**எப்-35** அல்லது **லொக்கீட் மார்டீன் எப்-35 மின்னல் II** (*Lockheed Martin F-35 Lightning II*) என்பது ஒரு தனி இருக்கை, தனிப் பொறி, எல்லா காலநிலையிலும் மறைவான, பல்வகைத் தாக்குதல் வானூர்தியாகும். இந்த ஐந்தாந்தலைமுறைத் தாரைப் போர் விமானம் தரைத்தாக்குதல் மற்றம் வான் போர் செயற்பாடுகளுக்காக வடிவமைக்கப்பட்டது. இது மூன்று வகைகளைக் கொண்டுள்ளது. எப்-35ஏ மரபுமுறை புறப்படுத்தல் மற்றும் தரையிறக்கத்திற்காகவும், எப்-35பி குறுகிய புறப்படுத்தல் மற்றும் செங்குத்து தரையிறக்கத்திற்காகவும், எப்-35சி விமானந்தாங்கியின் கவண் எறிமுறை புறப்படுத்தல் மற்றும் தடுப்புப் பிடிப்பு திரும்பப்பெறல் முறைக்காகவும் வடிவமைக்கப்பட்டன. 31 சூலை 2015 அன்று, ஐக்கிய அமெரிக்க ஈரூடகப் படைப்பிரிவு எப்-35பி சோதனையின் பின்னர் முதலாவது படைப்பிரிவு தயாராக உள்ளது என அறிவித்தது. 2 ஆகத்து 2016 அன்று, ஐக்கிய அமெரிக்க வான்படை எப்-35ஏ விமாங்களைக் கொண்ட முதலாவது படைப்பிரிவு சண்டைக்குத் தயார் என அறிவித்தது. இது லொக்கீட் மார்ட்டின் மற்றும் அதன் துணை ஒப்பந்ததாரர்களான நார்த்ரோப் குரூமன், பிராட் & விட்னி மற்றும் பிஏஈ சிஸ்டம்ஸ் உள்ளிடவர்களால் கட்டப்பட்டுகிறது.

## விபத்துகள்
2018 செப்டம்பர் 28 இல், எஃப்-35பி ஜெட் போர் விமானம் தென் கரொலைனாவில் தரையில் வீழ்ந்து விபத்துக்குள்ளானது. விமானம் தரையில் மோதுவதற்கு முன்னால் விமானி விமானத்தில் இருந்து பாதுகாப்பாக வெளியேறினார். இதுவே எஃப்-35 ரக விமானம் ஒன்றின் முதலாவது விபத்தாகும்.

## விவரக்கூற்று
thumb
thumb|F-35பி வெட்டப்பட்ட காட்சி

## மேற்கோள்கள்

பகுப்பு:அமெரிக்கப் போர் வானூர்திகள்
கிடியொன் சண்டுபெக்கு

**கிடியொன் சண்டுபெக்கு** (**கிடியோன் சண்ட்பாக்**, *Gideon Sundbäck*, ஏப்ரல் 24, 1880 – சூன் 21, 1954) சுவீடிய - அமெரிக்க மின்பொறியியலாளர். சுவீடனில் பிறந்த இவர் 1905 ஆம் ஆண்டு அமெரிக்காவில் குடியேறினார். நவீன இணை பல்பட்டிகைகளுக்கு (சிப் - zip) அடிப்படையாக அமைந்த சிப் பொறிமுறையை இவர் 1914 ஆம் ஆண்டு வடிவமைத்தார். 1917 ஆம் ஆண்டு அதற்கான காப்புரிமையைப் பெற்றார்.

2012 ஏப்ரல் 24 ஆம் திகதி செவ்வாய்க்கிழமை கூகிள் தனது கூகிள் டூடுலாக ஸிப் ஒன்றை வடிவமைத்துள்ளது.

பகுப்பு:அமெரிக்கக் கண்டுபிடிப்பாளர்கள்
பகுப்பு:1880 பிறப்புகள்
பகுப்பு:1954 இறப்புகள்
ஏஎச்-64 அப்பாச்சி

**போயிங் ஏஎச்-64 அப்பாச்சி** (*Boeing AH-64 Apache*) என்பது ஒரு அமெரிக்க நான்கு தகடுகள், இரட்டைப் பொறி உடைய தாக்குதல் உலங்கு வானூர்தி ஆகும்.

இது இலக்கு அடையாளம் காணல் மற்றும் இரவுப் பார்வை அமைப்பு ஆகியவற்றுக்காக மூக்குப் போன்ற பகுதியில் உணரியைக் கொண்டுள்ளது. இது 30 மிமீ கனரக இயந்திரத்துப்பாக்கியை தரையிறக்க சக்ககரங்களுக்கிடையில் கொண்டும், பொதுவாக இறகுகளில் ஏ.ஜி.எம்-114 கெல்பயர் ஏவுகணை, கைட்ரா 70 ஊந்துகணைகளைகளையும் கொண்டிருக்கும். 

## பாவனையாளர்கள்

;
;
;
;
;
;
;
;
;
;
;
;
;

## விவரக்கூற்று

right|300px

## குறிப்புகள்

பகுப்பு:படைத்துறை உலங்கு வானூர்தி
பகுப்பு:தாக்குதல் உலங்கு வானூர்தி
நொச்சி மாலை

**நொச்சி மாலை** என்பது இலக்கண நூல்கள் காட்டும் சிற்றிலக்கிய வகைகளில் ஒன்று. 

பகையரசன் முற்றுகையிட்டிருக்கும் தன் கோட்டையைப் பாதுகாப்பதற்காகப் போரிடுதல் நொச்சித்திணை. இந்தத் திணைபற்றிய செய்திகளைத் தொகுத்துப் பாடுவது  நொச்சி மாலை என்னும் இலக்கியமாகும்.  
## இவற்றையும் காண்க
*சிற்றிலக்கிய வகை
## கருவி நூல்கள்
*பிரபந்தத் திரட்டு
*பிரபந்த தீபம்
*பிரபந்த தீபிகை
*பிரபந்த மரபியல்
## அடிக்குறிப்பு

பகுப்பு:சிற்றிலக்கிய வகைகள்
தட்டம்மை

**தட்டம்மை** அல்லது **சின்னமுத்து**, **மணல்வாரி அம்மை**, (*Measles*,*morbilli* ) என்றெல்லாம் அறியப்படும் இந்த நோய்  பாராமைக்சோவைரசு குடும்பத்தைச் சேர்ந்த மோர்பில்லி தீநுண்மத்தால் ஏற்படும் ஓர் சுவாச நோய்த்தொற்றாகும்.  மோர்பி தீநுண்மங்கள் உறையுடைய, ஓரிழை எதிர்-உணர்வு   ரைபோநியூக்ளிக் அமில தீநுண்மங்களாகும். நோய் அறிகுறிகளாக   காய்ச்சல், இருமல், மூக்கொழுகல், சிவந்த கண்கள் ஏற்படுவதுடன் பொதுவான நீல-வெள்ளை நிற மையப்பகுதி கொண்ட சிறிய சிவப்பு நிற புள்ளிகள் போன்ற தோற்றம் வாயினுள் ஏற்படும். உடல் முழுவதும்  தோலில் கொப்புளங்கள் இருக்கும்.

தட்டம்மை  நோய்த்தொற்று உள்ளவரின் மூக்கில் அல்லது தொண்டையில் வடியும் நீருடன் நேரடியாகவோ மறைமுகமாகவோ தொற்றும்போது இந்நோய் பரவுகிறது. தொற்றிய இடத்தில் இரண்டுமணி நேரம் வரை வீரியத்துடன் காணப்படும். உடலில் கொப்புளங்கள் தோன்றுவதற்கு நான்கு நாட்கள் முன்பாகவும் நோய் வடிந்த பிறகு நான்கு நாட்கள் வரையும் நோயுற்றவரிடமிருந்த பிறருக்கு நோய் தொற்ற வாய்ப்புள்ளது. விரைவாகப் பரவக்கூடிய இந்த தீநுண்மம் நோயுற்றவருடன் வாழும் இடத்தை பகிரும் 90% நபர்களுக்கு தொற்றக்கூடிய வாய்ப்பு உள்ளது. 
தட்டம்மை தொற்றியவருக்கு முதல் தொடர்பிலிருந்து ஒன்பது முதல் பன்னிரெண்டு நாட்கள் வரை  அறிகுறியில்லா அடைவுக்காலமாக இருக்கிறது.
 
செருமானியத் தட்டம்மை என்பது இதனையொட்டிய அறிகுறிகளைக் கொண்டிருந்தாலும் இரு நோய்களும் வெவ்வேறானவை.

சத்துக்குறைவு உள்ள இளம் குழந்தைகள் இந்த நோயால் இறக்க நேரிடலாம்.  இந்த நோய்க்கான தடுப்பூசிகள் கண்டறியப்பட்டுள்ளன.  இவற்றை உரிய காலத்தில் போடுவதுடன் சுகாதார பழக்கவழக்கங்களை கையாளுதலால் சிசு மரணங்களை தவிர்க்கலாம். இந்தியாவில் இந்த நோயால் 47% சிறார்கள் மரணமடைவதாக ஆய்வுக்கட்டுரையொன்றில் தெரிவிக்கப்பட்டுள்ளது.
## மேற்கோள்கள்

## வெளி இணைப்புகள்

*தட்டம்மை (மீசல்ஸ்)  இந்திய வளர்ச்சி நுழைவாயில்
*WHO.int  — 'தடுப்பூசி ஆய்விற்கான முன்முனைவு (IVR): தட்டம்மை', உலக சுகாதார அமைப்பு (WHO)
*தட்டம்மை(MEASLES) தமிழ்த்துளி வலைப்பதிவு
*Measles FAQ from Centers for Disease Control and Prevention in the United States
* Virus Pathogen Database and Analysis Resource (ViPR): Paramyxoviridae
*Galindo, Belkys M., et al."Vaccine-Related Adverse Events in Cuban Children", 1999–2008. *MEDICC Review*. 2012;14(1):38–43.

பகுப்பு:சுவாச நோய்கள்
பகுப்பு:தடுப்பு மருந்தேற்றத்தால் தடுக்கக்கூடிய நோய்கள்
கைக்கிளை இலக்கியம்

**கைக்கிளை** என்பது இலக்கண நூல்கள் காட்டும் சிற்றிலக்கிய வகைகளில் ஒன்று. 

கைக்கிளை என்பது ஒருதலைக் காமம். 
இது தலைவனுக்குத் தலைவிமாட்டு நிகழும். 
தலைவிமாட்டு நிகழ்வதில்லை. என்றாலும் இறைவன்மீது காதல் கொள்வதாகப் பாடப்படும் 'நாயகன்-நாயகி பாவனை'யை இங்கு எண்ணிப்பார்க்க வேண்டியுள்ளது.உலா நூல்களும் இத்தகையனவே.  

கைக்கிளைச் சிற்றிலக்கியம் ஐந்து விருத்தத்தாலோ, வெண்பாவாலோ அமைவது வழக்கம்.  
## இவற்றையும் காண்க
* சிற்றிலக்கிய வகை
* கைக்கிளை

## கருவி நூல்கள்
*பிரபந்தத் திரட்டு
*பிரபந்த தீபம்
*பிரபந்த தீபிகை
*பிரபந்த மரபியல்
## அடிக்குறிப்பு

பகுப்பு:சிற்றிலக்கிய வகைகள்
விக்கிப்பீடியா அடையாளச் சின்னம்

thumb|மே 2010 இல் சேர்க்கப்பட்ட, தற்போதுள்ள விக்கிப்பீடியா அடையாளச் சின்னம்

**விக்கிப்பீடியா அடையாளச் சின்னம்** ஓர் இணைய அடிப்படையிலான பல்மொழி கலைக்களஞ்சியத்தின், அறுபட்ட புதிர்த் துண்டுகளால் கட்டப்பட்ட முடிவுறாத உலகம். சில துண்டுகள் மேற்பகுதியில் காணப்படவில்லை. சில துண்டுகளில் பல  வேறுபட்ட எழுத்து முறைகளின் எழுத்து அமைப்பு வடிவம் பொறிக்கப்பட்டுள்ளது. இணைப் பக்கத்தில் உள்ளவாறு காணப்படும் அடையாளச் சின்னத்தின் கீழ் ***விக்கிப்பீடியா*** என்ற பதமும் அதன் கீழ் “*கட்டற்ற கலைக்களஞ்சியம்*” என்பதும் காணப்படும்.

## வடிவம்
ஒவ்வொரு துண்டும் ஒரு எழுத்து வடிவமைப்பைக் கொண்டு விக்கிப்பீடியா ஒரு பல்மொழி கலைக்களஞ்சியம் என்பதைக் குறித்து நிற்கின்றது. இதில் சிரில்லிக் எழுத்து И, கிரேக்க எழுத்து Ω, அங்குல் எழுத்து 위, சீன எழுத்து 維, தேவநாகரி எழுத்து वि, வங்காள எழுத்து উ, கன்னட எழுத்து ವಿ, எபிரேய எழுத்து ו, ஆர்மேனிய எழுத்து Վ, கெமர் எழுத்து វិ, அரபு எழுத்து و, சியார்சிய எழுத்து ვ, தாய் எழுத்து วิ, திபெத்திய எழுத்து ཝི, கீஸ் எழுத்து ው, ஜப்பானிய எழுத்து ウィ, தமிழ் எழுத்து வி, மற்றும் இலத்தீன் எழுத்து W என்பன இடம் பெற்றுள்ளன.

## விக்கிப்பீடியா அடையாளச் சின்னத்தின் ஏனைய பக்கங்கள்


படிமம்:Wikipedia-puzzleglobe-V2 right.png|வலப் பக்கம்
படிமம்:Wikipedia-puzzleglobe-V2 back.png|பின் பக்கம்
படிமம்:Wikipedia-puzzleglobe-V2 left.png|இடப் பக்கம்
படிமம்:Wikipedia-puzzleglobe-V2 bottom.png|கீழ்ப் பக்கம்
படிமம்:Wikipedia-puzzleglobe-V2 top.png|மேற் பக்கம்
படிமம்:Wikipedia-logo-v2.svg|முன் “சாதனையாளர்” பக்கம்



## அடையாளச் சின்னத்திலுள்ள எழுத்துக்கள்

## வெளி இணைப்புகள்
thumb|100px
* Wikimedia Blog: Wikipedia in 3D முப்பரிமான விக்கிப்பீடியா அடையாளச் சின்னம் 
* விக்கிப்பீடியா வலைப்பூ 
*  

பகுப்பு:விக்கிப்பீடியா
வஞ்சி மாலை

**வஞ்சி மாலை** என்பது இலக்கண நூல்கள் காட்டும் சிற்றிலக்கிய வகைளுள் ஒன்று. பகையரசன் நாட்டின் மேல் படையெடுத்துச் செல்வது வஞ்சித்திணை. இந்தப் படையெழுச்சியைக் குறித்துப் பாடுவது வஞ்சி மாலை. 

## கருவி நூல்கள்
*பிரபந்தத் திரட்டு
*பிரபந்த தீபம்
*பிரபந்த தீபிகை
*பிரபந்த மரபியல்

## இவற்றையும் காண்க
*சிற்றிலக்கிய வகை

## அடிக்குறிப்பு

பகுப்பு:சிற்றிலக்கிய வகைகள்
செருக்கள வஞ்சி

**செருக்கள வஞ்சி** என்பது இலக்கண நூல்கள் காட்டும் சிற்றிலக்கிய வகைகளில் ஒன்று. 

செருகளம் என்பது போர்க்களம். 

போரில் மாண்டவர்களின் உடல்களையும், மாண்ட குதிரை, யானை ஆகியவற்றின் உடல்களையும் காக்கை, கழுகு, நாய், நரி, பேய் பிடுங்கித் தின்பதாகப் பாடுவது செருக்கள வஞ்சி.   

கூளிப்பேய், கழுகு, சம்பநாய், காகம் முதலானவை எமது எமது என எக்களித்து இருக்கையில், பூதம் இசை பாடி ஆடுவதாகப் பாடுவது செருக்கள வஞ்சி.  

இவை ஆசிரியப்பாவாலும் வஞ்சிப்பாவாலும் பாடப்படும். 
## இவற்றையும் காண்க
*சிற்றிலக்கிய வகை
## அடிக்குறிப்பு

பகுப்பு:சிற்றிலக்கிய வகைகள்
போர்க்கெழு வஞ்சி

**போர்க்கெழு வஞ்சி** என்பது இலக்கண நூல்கள் காட்டும் சிற்றிலக்கிய வகைகளில் ஒன்று. 
வஞ்சிப்பூ மாலை அணிந்து போருக்குச் செல்லும் மன்னனின் படை எழுச்சியின் சிறப்பை ஆசிரியப்பாவால் பாடுதல் போர்க்கெழு வஞ்சியாகும்.  

::போர்க்கெழு மன்னவர் வஞ்சிப் பூத்தொடை
::அணிந்து புறப்படு மடுபடை யெழுச்சிச்
::சிறப்பக வலினாற் செப்புதல் போர்க்கெழு
::வஞ்சி யெனப்பெயர் வைக்கப் படுமே. -முத்துவீரியம் பாடல் 1071

## இவற்றையும் காண்க
*சிற்றிலக்கிய வகை
## அடிக்குறிப்பு

பகுப்பு:சிற்றிலக்கிய வகைகள்
ஜீ தொலைக்காட்சி

**ஜீ தொலைக்காட்சி** (*Zee TV*, இந்தி: *ज़ी टीवी*) என்பது ஜீ என்டர்டெய்ன்மென்டு நிறுவனத்தால் நடத்தப்படும் மகாராட்டிரத்தின் மும்பையை அடிப்படையாகக் கொண்ட இந்தியச் செயற்கைக்கோட்டொலைக்காட்சி அலைவரிசையாகும். இவ்வலைவரிசையில் இந்தியிலும் ஏனைய இந்திய மொழிகளிலும் நிகழ்ச்சிகள் ஒளிபரப்பப்படுகின்றன. தென்னாசியா, ஐரோப்பா, மத்திய கிழக்கு, ஆபிரிக்கா, கிழக்காசியா, ஆத்திரலேசியா, வட அமெரிக்கா முதலிய பிரதேசங்களில் இவ்வலைவரிசை ஒளிபரப்பப்படுகிறது.

## வரலாறு
சுபாசு சந்திரவால் அக்டோபர் 1, 1992இல் இந்தியாவின் முதல் இந்திச் செயற்கைக்கோட்டொலைக்காட்சி அலைவரிசையான ஜீ தொலைக்காட்சி ஆரம்பிக்கப்பட்டது.

## நிகழ்ச்சிகள்
* ஜீ தொலைக்காட்சியல் புகழ் பெற்ற சில தொடர்கள்:
** இனிய இரு மலர்கள்
** சின்னபூவே மெல்லபேசு

## விருதுகள்

## மேற்கோள்கள்

## வெளி இணைப்புகள்
* Zee TV India

பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்திய இந்தி மொழி தொலைக்காட்சி சேவைகள்
பகுப்பு:1992 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:ஜீ குழுமம்
பகுப்பு:எசெல் குழு
சீற்றா

**சீற்றா** (*Zeta*, கிரேக்கம்: *ζήτα*) அல்லது **சீட்டா** (தமிழக வழக்கு) என்பது கிரேக்க நெடுங்கணக்கின் ஆறாவது எழுத்து ஆகும். கிரேக்க எண்களில் இவ்வெழுத்தானது ஏழு என்ற பெறுமானத்தை உடையது. பினீசிய எழுத்தான சயினிலிருந்தே () சீற்றா பெறப்பட்டது. சீற்றாவிலிருந்து தோன்றிய எழுத்துகள் உரோம எழுத்து *Z*, சிரில்லிய எழுத்து З என்பனவாகும்.

## பெயர்
ஏனைய கிரேக்க எழுத்துகளைப் போல் இவ்வெழுத்து பினீசிய எழுத்தின் பெயரிலிருந்து தனது பெயரை எடுக்கவில்லை. பீற்றா, ஈற்றா, தீற்றா என்பன போன்ற ஒலியுடன் சீற்றா என்ற பெயரைப் பெற்றுள்ளது.

சீற்றா என்பது உரோம எழுத்து *Z*ஐக் குறிக்கவும் பயன்படுத்தப்படுகின்றது.

## பயன்பாடுகள்
### எண்
கிரேக்க எண்களில், அல்ஃபா, பீற்றா, காமா, தெலுத்தா, எச்சைலன் முதலியவை முறையே ஒன்று, இரண்டு, மூன்று, நான்கு, ஐந்து ஆகிய பெறுமானங்களைக் குறி்த்தாலும் சீற்றா என்பது வேறுபட்டு ஏழு என்ற பெறுமானத்தையே குறிக்கிறது. திகம்மா என்ற எழுத்தே ஆறு என்ற பெறுமானத்தை உடையது.

### கணிதம்
கணிதத்தில் இரீமன் சீற்றாச் சார்பியத்தைக் குறிப்பதற்குச் சீற்றா பயன்படுத்தப்படுகின்றது.

### வானியல்
சீற்றாப் புயல் எனும் பெயர் 2005 அத்திலாந்திக்குப் புயற்காலநிலையின்போது பயன்படுத்தப்பட்டது.

## மேற்கோள்கள்

பகுப்பு:கிரேக்க எழுத்துகள்
முரண்வஞ்சி

**முரண்வஞ்சி** என்பது இலக்கண நூல்கள் காட்டும் சிற்றிலக்கிய வகைகளில் ஒன்று.

பகைவன் முரண்பட்டிருக்கும் செய்தியை மன்னன் கூறுவதாக வஞ்சிப்பாவால் பாடுவது முரண்வஞ்சி என்னும் நூல்.  
## இவற்றையும் காண்க
*சிற்றிலக்கிய வகை
## அடிக்குறிப்பு

பகுப்பு:சிற்றிலக்கிய வகைகள்
இந்தி மண்டலம்

**இந்தி மண்டலம்** (*Hindi Belt* அல்லது *Hindi Heartland*) என்பது கூடுதலானோர் முதல் மொழியாகவோ இரண்டாம் மொழியாகவோ இந்தி மொழியைப் பேசும் நடுவார்ந்த மற்றும் வடக்கு இந்தியப் பகுதிகளாகும்.   எனவே, இந்தி மண்டலம் என்பது  இந்தி அலுவல் மொழியாக உள்ள இந்திய இம்மாநிலங்கள் என்றும் கூறலாம்.

## உள்ளடங்கியப் பகுதிகள்
இந்தி மண்டலம் கீழ்கண்ட மாநிலங்களைக் கொண்டுள்ளது.,,: 
* பீகார்
* உத்தரப் பிரதேசம்
* மத்தியப் பிரதேசம்
* அரியானா
* இராச்சசுத்தான்
* இமாசலப் பிரதேசம்
* உத்தராகண்டம்
* சத்தீசுகர்
* சார்க்கண்ட்

ஒன்றியப் பகுதிகளான சண்டிகர், தில்லி ஆகியவையும் இந்தி மண்டலத்தைச் சேர்ந்தவையாகும்.

இந்திய-ஆரிய மொழிகள் கொண்ட மாநிலங்களான பஞ்சாப் (இந்தியா), குசராத், மகாராட்டிரம், ஒடிசா, மேற்கு வங்காளம், சம்மு காசுமீர் போன்றவைகளில் இந்தி பரவலாகப் பேசப்பட்டாலும் அவற்றின் அலுவல் மொழியாக இந்தி இல்லை.

## மேற்கோள்கள்

பகுப்பு:இந்திய மொழிகள்
பகுப்பு:இந்தி
கம்மாவென்பட்டி

19 ஆம் நூற்றாண்டில் பிரித்தானியரால் உருவாக்கப்பட்ட வட ஆற்காடு மாவட்டத்தின் ஒருபகுதியாகவே இது இருந்தது. 1989 இல் அந்த மாவட்டம் திருவண்ணாமலை சம்புவரையர் மாவட்டம் (இன்றைய திருவண்ணாமலை), வட ஆற்காடு அம்பேத்கர் மாவட்டம் ஆகிய பகுதிகளாகப் பிரிக்கப்பட்டது. வட ஆற்காடு அம்பேத்கர் மாவட்டம் 1996 இல் வேலூர் மாவட்டம் எனப் பெயரிடப்பட்டது.

வேலூர் வட்டம் (பகுதி) ஆற்காடு சட்டமன்றத் தொகுதி, இந்தியாவின், தமிழ்நாடு மாநிலத்தில் வேலூர் மாவட்டத்தில் உள்ள ஒரு கிராமம் ஆகும் .கம்மவான்பேட்டை என்ற பெயரில் அழைத்தாலும் செல்லமாக ராணுவபேட்டை அழைப்பார்கள் .மேலும் இக் கிராமத்தில் இரண்டு ஆயிரம்திற்கும் மேலான ராணுவ வீரர் கள் ராணுவத்திற்காக பனி புரிகிறார்கள் .

பகுப்பு:வேலூர் மாவட்டத்திலுள்ள கிராமங்கள்
ஒளியியற் கண்மாயம்

பொருளின் உண்மைத் தோற்றத்திலிருந்து காட்சிப் புலனுணர்வு மூலம் பெற்ற படிமம் வேறுபடுதல் **ஒளியியற் கண்மாயம்** (*Optical Illusion*) எனப்படும்.

## உடலியல் ஒளியியற் கண்மாயம்
  
அதிக ஒளியைப் பார்த்த பின் தோன்றும் பின்தோற்றங்களை உடலியல் ஒளியியற் கண்மாயத்துக்கு எடுத்துக்காட்டாகக் கூறலாம். படிமமொன்றின் ஒளிர்வு, நிறம், அமைவு, அளவு, நகர்வு முதலியவை உடலியல் ஒளியியற் கண்மாயத்தை ஏற்படுத்துவதற்குப் பங்களிக்கின்றன.

எர்மன் நெய்யரி மாய உணர்ச்சியில் வெள்ளைப் புள்ளிகள் கறுப்புப் புள்ளிகளாகத் தோன்றுவதும் உடலியல் ஒளியியற் கண்மாயமே ஆகும்.

## கலைஞர்கள்
எம். சி. எசுசர், பிரிட்செட்டு இரிலே, சால்வடார் இடாலி, கிசெப்பி அர்சிம்போல்டோ, மார்செல் துச்சாம்பு, விக்டர் வசரேலி, சார்லசு ஆலன் கில்பர்டு முதலியோர் ஒளியியற் கண்மாயங்களை உருவாக்கிய கலைஞர்கள் ஆவர்.

## காட்சியகம்

Image:Mond-vergleich.svg|எப்பின்காசு மாய உணர்ச்சி
Image:Café wall.svg|சிற்றுண்டிச்சாலைச் சுவர் மாய உணர்ச்சி
Image:Lilac-Chaser.gif|பேக்கு-மேன் மாய உணர்ச்சி
Image:Motion_illusion_in_star_arrangement.png|நகர்வு மாய உணர்ச்சி


## இதையும் பார்க்க
* மாய உணர்ச்சி

## மேற்கோள்கள்

பகுப்பு:ஒளியியற் கண்மாயம்
பகுப்பு:காணொளிக் கோப்பு உள்ள கட்டுரைகள்
பகுப்பு:தோற்ற மயக்கம்
மொழிபு

**மொழிபு** (*narrative*) அல்லது **கதை** என்பது புனைவு வகை உரைநடை இலக்கியமாகும். பெரும்பாலும் ஒரு மையக் கருவினை அல்லது நிகழ்ச்சியின் அனுபவத்தை விவரிக்கும் இலக்கிய வகையாகும். திரைப்படவியலிலும் கதை, திரைக்கதை என கதை இரு வகைப்படுத்தப்பட்டுள்ளது.

தூங்க வைப்பதற்காக சிறிய குழந்தைகளுக்கு, *பாட்டிக் கதை*, *நீதிக் கதை* போன்றவற்றை சொல்வது தமிழகத்தில் இன்றும் வழக்கத்தில் உள்ளது. இக்கதை பெரும்பாலும் உண்மைச் சம்பவங்களை அடிப்படையாகக் கொண்டும், நகைச்சுவை, பண்பாடு, கலாச்சாரம் போன்றவற்றையும், பண்டைய கால பழக்க வழக்கம், பழமொழி, தத்துவங்கள், போன்றவற்றையும் உள்ளடக்கியவனவாக இருக்கும். எ. கா. சூபிக் கதை, அரிச்சந்திரன் கதை உள்ளிட்டவை.

சிறுகதை, தொடர்கதை என்பவை கதையின் வடிவங்களாகும்.

## குறிப்புகளும் மேற்கோள்களும்



பகுப்பு:புனைவு
விஜயலட்சுமி பண்டித்

**விஜயலட்சுமி பண்டிட்** *(Vijaya Lakshmi Pandit)*, (ஆகஸ்ட் 18, 1900 - டிசம்பர் 1, 1990), இவர் நேரு குடும்பத்தைச் சேர்ந்த ஓர் இந்திய அரசியல்வாதி. இவரது இயற்பெயர் ஸ்வரூப் குமாரி(*Swarup Kumari*) என்பது.மோதிலால் நேருவின் மகளான இவர் ஜவஹர்லால் நேருவின் சகோதரி. சோவியத் கூட்டமைப்பு, அமெரிக்கா உள்ளிட்ட பல நாடுகளுக்கு இந்தியத் தூதராகப் பணியாற்றினார். ஐக்கிய நாடுகள் அவையின் முதல் பெண் தலைவர் என்ற பெருமையும் இவருக்கு உண்டு. 
இவர் மோதிலால் நேரு குடும்பத்தில் அவரது தாக்கம் அதிகம் கொண்ட நபராகக் கருதப்பட்டார்.

## அரசியல்

இந்திரா காந்தியைக் கடுமையாக இவர் விமர்சனம் செய்தவர். இந்திராகாந்தி பதவிக்கு வந்த சில  ஆண்டுகளில் இவர் முழுநேர அரசியலில் இருந்து விலகி டேராடூன் சென்று வாழ்ந்து வந்தார்.

## வகித்த பதவிகள்
இந்திய விடுதலைப் போராட்டத்தில் ஈடுபட்டார். விடுதலைக்குப் பின்னர் ரஷ்ய தூதரகத்தில் பொறுப்பு வகித்தார். பின்னர் அமெரிக்காவிலுல் இங்கிலாந்திலும் பணியாற்றினார்.

1962 முதல் 1964 வரை மகாராஷ்டிர மாநில ஆளுநராக இருந்த இவர் 1967 முதல் 1971 வரை மக்களவை உறுப்பினராக இருந்தார்.

1979 ஆம் ஆண்டு இவர் ஐ.நா. மனித உரிமை ஆணையத்தில் இந்தியாவின் பிரதிநிதியாக நியமிக்கப்பட்டார்.

## நூல்கள்
The Evolution of India (1958)  மற்றும் The Scope of Happiness: A Personal Memoir (1979) ஆகிய இரண்டும் இவர் எழுதிய ஆங்கில நூல்கள்.

## குடும்ப வாழ்க்கை
மோதிலால் நேரு தொடங்கிய செய்திதாளின் முதன்மையாசிரியராக இருந்த சையத் ஹூசேன் என்பவரை இளமைக்காலத்தில் இவர் காதலித்தார். இவர் அம்மா அதனை எதிர்த்ததால் அக்காதலை கைவிட்டார். 1920ஆம் ஆண்டில் மோதிலால் நேருவிடம் சட்ட ஆலோசகராகப் பணியாற்றிய ரஞ்சித் சீதாராம் பண்டிட் என்பவரை மணந்தார். இவர்கள் ரீடா, லேகா, தாரா என்னும் நயந்தரா சாகல் என்னும் குழந்தைகளை ஈன்றனர்.

இவரின் மகள் நயந்தரா சாகல் நன்கறியப்பட்ட நாவலாசிரியர்.

## குறிப்புகளும் மேற்கோள்களும்

பகுப்பு:1900 பிறப்புகள்
பகுப்பு:1990 இறப்புகள்
பகுப்பு:பெண் அரசியல்வாதிகள்
பகுப்பு:நேரு-காந்தி குடும்பம்
பகுப்பு:4வது மக்களவை உறுப்பினர்கள்
பகுப்பு:மகாராட்டிர ஆளுநர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
இலக்கிய முகவர்

**இலக்கிய முகவர்** *(literary agent)* என்பவர் எழுத்தாளர்களின் படைப்பினைப் பதிப்பாளர், திரைப்படத்துறையினர் மற்றும் நாடகக் குழுவினரிடம் கொண்டு செல்பவர். அது மட்டுமின்றி தன் அனுபவத்தின் மூலம் எழுத்தாளர்களுக்கு முகவர்கள் பல ஆலோசனைகளையும் வழங்குவர். இதன் மூலம் எழுத்தாளரின் வருமானத்தை அதிகரிக்கச் செய்பவர். எழுத்தாளர்கள் தங்கள் படைப்புகளில் கிடைக்கும் வருமானத்தில் குறிப்பிட்ட விழுக்காட்டினை இவர்களுக்கு ஊதியமாகத் தருவர்.

## உசாத்துணை
* 

## மேற்கோள்கள்

பகுப்பு:இலக்கியத் துறையினர்
அபிநயா (நடிகை)

**அபிநயா**, இந்திய நடிகையாவார். இவரால் சரியாகப் பேச வராதிருந்த போதும், காது கேட்கும் திறன் குறைபாடு இருந்தபோதிலும், தன்னுடைய திறமையான நடிப்பால் அனைவரின் கவனத்தையும் ஈர்த்தவர். இவர் தன்னுடைய திரைவாழ்க்கையை நாடோடிகள் திரைப்படத்தில் தொடங்கினார். அதன்பிறகு, அத்திரைப்படத்தின் மொழிமாற்றங்களிலும் நடித்து, தெலுங்கு, கன்னட மொழிகளிலும் அறிமுகமானார். 2025-இல் பனி என்னும் மலையாளத் திரைப்படத்திலும் நடித்தார்.

## திரை வாழ்க்கை
அபிநயாவின் தந்தை இயக்குநர் ஏ. ஆர். முருகதாஸின் *ஸ்டாலின்* தெலுங்குத் திரைப்படத்தில் பாதுகாப்புக் காவலாளியாக நடித்துள்ளார். அப்படப்பிடிப்பின் போது அபிநயாவைக் கவனித்த முருகதாஸ், இயக்குநர் சசிக்குமாரிடம் அறிமுகப்படுத்தினார். சமுத்திரக்கனி இயக்கத்தில், சசிக்குமார் தயாரிப்பில் வெளியான *[[நாடோடிகள் (திரைப்படம்)|நாடோடிகள்]]* திரைப்படத்தில் வாய்ப்புகிட்டியது. அத்திரைப்படத்தின் வெற்றியைத் தொடர்ந்து, அதனுடைய மொழிமாற்றமான *சம்போ சிவ சம்போ* திரைப்படத்திலும் நடித்தார், பிறகு கன்னடத்தில் உருவான *ஹுத்துகாரு* என்ற மொழிமாற்றுத் திரைப்படத்திலும் நடித்தார். இவருக்கு இரண்டு பிலிம்பேர் விருதுகள் *நாடோடிகள்*, *சம்போ சிவ சம்போ* போன்ற திரைப்படங்களுக்காக வழங்கப்பட்டது.  இவர் 2010-இல் சசிக்குமார் இயக்கத்தில் வெளியான *ஈசன்* திரைப்படத்தில் முக்கியக் கதாபாத்திரத்தில் நடித்தார். 2011-இல், ஏ. ஆர். முருகதாஸ் இயக்கத்தில் வெளிவந்த *[[ஏழாம் அறிவு]]* திரைப்படத்தில் சூர்யாவுடன் இணைந்து நடித்தார். இவர் தற்போது, *த ரிப்போர்ட்டர்* என்ற மலையாளத் திரைப்படத்திலும், ஜுனியர் என். டி. ஆருடன், தெலுங்குத் திரைப்படமான *தம்மு*-வில் நடித்து வருகிறார். இவர் பிரேம் சாய் இயக்கத்தில் கௌதம் மேனன் தயாரிக்கும் திரைப்படத்திலும், நடிக்க உள்ளார்.

## திரைப்படங்கள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
கோவை (கணிதம்)

கணிதத்தில் **கோவை** (E*xpression*) என்பது மாறிகள், மாறிலிகள், கணிதச் செயல்கள், சார்புகள், கணிதக் குறியீடுகள், குழுக் குறியீடுகள் ஆகியவற்றைக் கொண்டு முறையாக இணைக்கப்பட்ட ஒரு முடிவுறு சேர்வாகும்.

எளிமையான கோவை 0+0 -லிருந்து

சிக்கலான கோவை:

:f(a)+\sum_{k=1}^n\left.\frac{1}{k!}\frac{d^k}{dt^k}\right|_{t=0}f(u(t)) + \int_0^1 \frac{(1-t)^n }{n!} \frac{d^{n+1}}{dt^{n+1}} f(u(t))\, dt. -வரை கோவைகளின் பயன்பாடுகள் அமைகின்றன.

எண்கோவையின் சில எளிய எடுத்துக்காட்டுகள்:

*  1 + 4 
* (3\times 5) + 4 
* \frac{1 + 6}{9 - 2} 
*  1^2 + 2^2 +....10^2 
*  10 + 4 - 2\frac{5}{2}...

## இயற்கணிதக் கோவைகள்

இயற்கணிதக் கோவைகளை எண்கணிதக் கோவைகளின் பொதுமைப்படுத்தலாகக் கொள்ளலாம்.

இயற்கணிதக் கோவை என்பது எண்கள், மாறிகள் மற்றும் கணிதச் செயல்களைக் கொண்டு இணைக்கப்பட்ட சேர்வாகும்.

பொதுவான எடுத்துக்காட்டுகள்:

*நேரியல் கோவை: 8x-5.
*இருபடிக் கோவை: 7+4x-10.
*விகிதமுறு கோவை: \frac{x-1}+12}.

முறையாக வரையறுக்கப்பட்ட விதிகளுக்குப்படாமல், இணைக்கப்பட்டவை கோவைகளாகாது. எடுத்துக்காட்டாக,

:\times4)x+,/y -இது ஒரு கோவை அல்ல. பொருளில்லாத ஒரு கலவை.

## மாறிகள்

பெரும்பாலான கோவைகள் மாறிகள் என அழைக்கப்படும் எழுத்துக்களைக் கொண்டுள்ளன. ஒரு கோவையிலுள்ள மாறிகளை *சாரா மாறிகள்* அல்லது *கட்டுக்குட்பட்ட மாறிகள்* என இருவகையாகப் பிரிக்கலாம். ஒரு கோவையில் அமைந்துள்ள சாரா மாறிகளின் குறிப்பிட்ட மதிப்புகளைக் கொண்டு அக்கோவையின் மதிப்பைக் கணக்கிட முடியும். எனினும் சாரா மாறிகளின் சில மதிப்புகளுக்குக் கோவையின் மதிப்பு வரையறுக்கப்படாமலும் இருக்கலாம். எடுத்துக்காட்டாக,

கோவை:  x/y 

*x* = 10, *y* = 5, எனில் இக்கோவையின் மதிப்பு 2; ஆனால் *y* = 0 எனில் இக்கோவையின் மதிப்பு வரையறுக்கப்படவில்லை.

கோவையை ஒரு சார்பாகக் கருதலாம். சாரா மாறிகளுக்குத் தரப்படும் மதிப்புகள் சார்பின் உள்ளீடுகளாகவும் அவற்றுக்குரிய கோவையின் மதிப்பு சார்பின் வெளியீடாகவும் அமையும்.

## சமான கோவைகள்

தோற்றத்திலும் அமைப்பிலும் வேறுபடும் இரு கோவைகளின் மதிப்பு ஒரே மாதிரியான சாரா மாறிகளின் மதிப்புகளுக்குச் சமமாக இருக்குமானால் அக்கோவைகள் இரண்டும் *சமானமான கோவைகள்* எனப்படும். அதாவது அவை இரண்டும் ஒரே சார்பினைக் குறிக்கும்.

எடுத்துக்காட்டு:
:\sum_{n=1}^{3} (2nx)
இக்கோவையின் சாரா மாறி *x*, கட்டுக்குட்பட்ட மாறி  *n*, மாறிலிகள் 1, 2, மற்றும் 3.

இக்கோவைக்குச் சமானனமான மற்றொரு கோவை:  12x .

*x*&nbsp;=&nbsp;3 எனும்போது இவ்விரண்டு கோவைகளின் மதிப்பும் 36.

## கணிதச் செயல்கள்

கோவைகளில்: 
*  கூட்டல் மற்றும் கழித்தல் செயல்கள் இரண்டும் வழக்கமான '+' மற்றும் '−' குறிகளால் அமைகின்றன.
* வகுத்தலை '/' அல்லது கிடைக்கோட்டால் குறிக்கலாம்:

:  x/2 \text{ or } {x \over 2} 

* பெருக்கலை '×' அல்லது '·' குறிகளைப் பயன்படுத்தியோ அல்லது எக்குறியும் இல்லாமலோ எழுதலாம்:
:  x \times 2 \text{ or } x\cdot2 \text{ or } x2 \text{ or } 2x 

இவை அனைத்துமே பெருக்கலைக் குறித்தாலும் முதலாவது, எழுத்து x -ஐயும் இரண்டாவது தசமப் புள்ளியையும் போன்று அமைவதால், குழப்பத்தைத் தவிர்ப்பதற்காக மூன்றாவது அல்லது நான்காவது முறையைப் பயன்படுத்துவதே நன்று.

ஒரு கோவையிலுள்ள கணிதச் செயல்களுக்குத் தேவையான அளவிலான உள்ளீடுகள் சரியான இடங்களில் தரப்படல் வேண்டும்.

கூட்டல் செயலுக்கு *2 + 3* என்பது  சரியானது. ஆனால் ** 2 +* என்பது எண்கணித முறைப்படித் தவறு.

## மேற்கோள்கள்
*Redden, John. ''Elementary Algebra'' . Flat World Knowledge, 2011

பகுப்பு:அடிப்படை இயற்கணிதம்
பகுப்பு:நுண்புல இயற்கணிதம்
வாகை மாலை

**வாகை மாலை** என்பது இலக்கண நூலார் குறிப்பிடும் சிற்றிலக்கியங்களில் ஒன்று. அரசனின் போர் வெற்றியைக் கூறுவது வாகைத்திணை. ஏதாவது ஒரு பா வகையில் 30 பாடல்களால் அரசனின் வெற்றியை வாழ்த்துவது வாகை மாலை.   

## இவற்றையும் காண்க
*சிற்றிலக்கிய வகை

## அடிக்குறிப்பு

பகுப்பு:சிற்றிலக்கிய வகைகள்
வெட்சி மாலை

**வெட்சி மாலை** என்பது இலக்கண நூலார் குறிப்பிடும் சிற்றிலக்கியங்களில் ஒன்று. 

அரசன் வெட்சிப்பூ சூடிக்கொண்டு மாற்றாரின் ஆனிரைகளைக் கவர்ந்துவரச் செல்வதைக் கூறுவது வெட்சித்திணை. 

ஏதாவது ஒரு பா வகையில் 30 பாடல்களால் இந்தச் செயலை வாழ்த்துவது வாகை மாலை.   
## இவற்றையும் காண்க
*சிற்றிலக்கிய வகை
## அடிக்குறிப்பு

பகுப்பு:சிற்றிலக்கிய வகைகள்
மெய்க்கீர்த்தி வஞ்சி

**மெய்க்கீர்த்தி வஞ்சி** என்பது இலக்கண நூல்கள் காட்டும் சிற்றிலக்கிய வகைகளில் ஒன்று. 

வேந்தன் வெற்றிகளைப் பறைசாற்றும் பாடல் மெய்க்கீர்த்தி. 
இந்தச் செய்திகளை வஞ்சிப்பாவால் தொகுத்துக் கூறுவது மெய்க்கீர்த்தி வஞ்சி. 
## இவற்றையும் காண்க
*சிற்றிலக்கிய வகை

## அடிக்குறிப்பு

பகுப்பு:சிற்றிலக்கிய வகைகள்
இந்தியாவின் மிகப்பெரிய வர்த்தகக் கூட்டாளிகளின் பட்டியல்

இந்திய வர்த்தக மற்றும் தொழிற்துறை அமைச்சகத்தின் படி இந்திய ஏற்றுமதியில் 58.1%, இந்திய இறக்குமதியில் 62.1% பங்குவகிக்கும் பதினைந்து **மிகப்பெரிய வர்த்தகக் கூட்டாளிகளின் பட்டியல்** இதுவாகும். நேரடி அந்நிய முதலீடுகளை கணக்கில் கொள்ளாமல் வர்த்தகத்தின் மூலம் டிசம்பர் 2010படி கணிக்கப்பட்ட மதிப்புகளாகும்.

அமீரகமும் சவுதி அரேபியாவும் தனித் தனி நாடுகளாக கணக்கிடப்பட்டு, அவை அடங்கிய வளைகுடா கூட்டுறவுச் சபையைப்(GCC) பட்டியலில் சேர்க்கவில்லை. இதனை ஒரு பொருளாதார நிறுவனமாகக் கொண்டால், ஆண்டுக்கு $100 பில்லியன் வர்த்தகம் செய்யும் வளைகுடா கூட்டுறவுச் சபை தான் இந்தியாவின் மிகப்பெரிய கூட்டாளியாகும்.

அதேப்போல ஒரு வணிக நிறுவனமாகக் கொண்டால், €52.9 பில்லியன் வர்த்தகம் புரியும் ஐரோப்பிய ஒன்றியம் தான் இரண்டாவது பெரிய கூட்டாளியாகும். மேற்கண்ட பட்டியலிலுள்ள ஜெர்மனி, பெல்ஜியம், ஐக்கிய இராச்சியம் இவ்வொன்றியத்திற்குள் அடங்கும்.

## இவற்றையும் பார்க்க
* இந்தியாவின் பொருளாதாரம்

## மேற்கோள்கள்
  

பகுப்பு:இந்திய மாநிலங்கள் தொடர்பான பட்டியல்கள்